आरोपियों की गिरफ्तारी के लिए जिला प्रशासन को दिया 24 घंटे का अल्टीमेटम
सोमवारको पुन्हाना खंड के गांव तिरवाड़ा में दो सरकारी अध्यापकों के साथ बेवजह पिटाई करने के मामले में आरोपियों कि गिरफ्तारी की मांग को लेकर सर्व कर्मचारी संघ, हरियाणा अध्यापक संघ और अतिथि अध्यापक संघ ने मिलकर मंगलवार को पुन्हाना में खंड शिक्षा अधिकारी कार्यालय पर धरना दिया। प्रदर्शनकारियों ने पुन्हाना कस्बे की गलियों में प्रदर्शन करते हुए डीएसपी को ज्ञापन सौंपा। यूनियन नेताओं ने चेतावनी देते हुए कहा कि अगर आरोपियों को 24 घंटे में गिरफ्तार नहीं किया गया तो मेवात जिला के सभी खंडों के स्कूल बंद कर दिए जाएंगे। वहीं यूनियन के नेताओं ने अफवाह पर तुरंत लगाम लगाने की मांग की है।
हरियाणा अध्यापक संघ और सर्व कर्मचारी संघ के जिला प्रधान तैयब हुसैन और अतिथि अध्यापक संघ के प्रदेश प्रवक्ता सतीश यादव ने कहा कि जैसे ही नपुंसकता के इंजेक्शन लगाने की अफवाह फैलनी शुरू हुई थी तभी प्रशासन को कठोर कदम उठाने चाहिए थे। उन्होंने कहा कि स्कूलों में कोई इंजेक्शन नहीं लगाए जा रहे हैं। बेवजह लोग अफवाह के शिकार हो रहे हैं। उन्होंने जिला प्रशासन ने मांग करते हुए कहा कि मेवात जिला के प्रत्येक गांव मे उलेमा, सरपंच, नंबरदार, अध्यापक, स्वास्थ्य विभाग के डाॅक्टरों को मिलकर एक कमेटी बनाई जानी चाहिए। जिससे इस अफवाह को रोका जा सके। उनका कहना है कि अगर इस अफवाह को रोका नहीं गया तो बच्चों के एग्जाम और पढ़ाई प्रभावित हो सकती है।
क्याहै मामला
पुन्हानाखंड के गांव तिरवाड़ा के मिडिल स्कूल में संदीप तीन साल से और देवराज 6 साल से अपनी सेवाएं दे रहे हैं। अचानक सोमवार को किसी ने मस्जिद के लाउडस्पीकर से आवाज लगा दी कि गांव के स्कूल में बच्चों को इंजेक्शन लगाने के लिए डाॅक्टर आए हुए हैं। इसके बाद लोगों ने आव देखा ताव, करीब 50 लोगों की भीड़ ने बच्चों को पढ़ा रहे अध्यापक संदीप और देवराज सहित कई के साथ पिटाई शुरू कर दी। अध्यापकों को पता नहीं चला कि आखिर उनके साथ पिटाई किए जाने का कारण क्या है।
आरोपियों पर मुकदमा दर्ज, तलाश शुरू : डीएसपी
पुन्हानाके डीएसपी विनोद कुमार ने बताया कि पीड़ित अध्यापक देवराज की शिकायत पर तीन नामजद आरोपियों सहित करीब 50 लोगों के खिलाफ पिटाई करने, सरकारी कार्य में बाधा डालने और जान से मारने की धमकी देने का मुकदमा दर्ज कर आरोपियों की तलाश शुरू कर दी है। प्रदर्शन करने वालों में सर्व कर्मचारी संघ प्रधान तैयब हुसैन, जिला महासचिव नौशाद, पारस शर्मा, शब्बीर पूर्व प्रधान, शौकत खंड प्रधान, हनीफ खान, शेर मोहम्मद और हसीन सहित कई अध्यापक मौजूद रहे।
पुन्हाना. आरोपियोंकि गिरफ्तारी की मांग को लेकर सर्व कर्मचारी संघ, हरियाणा अध्यापक संघ और अतिथि अध्यापक संघ के सदस्य विरोध प्रदर्शन करते हुए।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva